**ΕΚΤΑΚΤΗ ΑΝΑΚΟΙΝΩΣΗ ΓΙΑ 3ετείς ΚΑΙ 4ετείς ΣΤΑ ΜΑΘΗΜΑΤΑ ΤΟΥ ΚΑΘ. Α. ΣΑΒΒΙΔΗ**

Οι τελευταίες προθεσμίες για υποβολή θεμάτων απαλλακτικών εργασιών στα μαθήματα που διδάσκει στο εαρινό εξάμηνο 2020-21 ο καθ. Α. Σαββίδης (δηλ. η Τρίτη 13/4 για τους 3ετείς/**Οικονομική & νομισματική ιστορία Βυζαντίου** και η Τετάρτη 14/4 για τους 4ετείς/ **Δυτικές κυριαρχίες/Λατινοκρατία**) έχουν λήξει και **δεν προβλέπεται νέα παράταση**.

Υπενθυμίζεται ότι το επιλεγόμενο θέμα θα πρέπει να είναι **ΑΠΟΛΥΤΩΣ ΣΥΝΑΦΕΣ** με το γνωστικό πλαίσιο/αντικείμενο των συγκεκριμένων μαθημάτων και ότι δεν θα πρέπει να επιλέγονται τυχαίοι τίτλοι από τα υφιστάμενα αναρτημένα γενικά θεματολόγια εργασιών. Επίσης υπενθυμίζεται ότι το θέμα έχει ήδη δηλωθεί στον καθηγητή, με τον οποίο έχει γίνει και η σχετική συνεννόηση ως προς την βιβλιογραφία πηγών & βοηθημάτων που θα χρησιμοποιηθούν στις εργασίες. Αν δεν πληρούνται αυτές οι προϋποθέσεις, οι εργασίες δεν θα γίνονται δεκτές.

Αν κάποιοι φοιτητές δεν προλάβουν την εξεταστική του εαρινού (22 Ιουν.-9 Ιουλ. 2021) και θέλουν να κρατήσουν το θέμα της απαλλακτικής τους εργασίας για την εξεταστική του Σεπτεμβρίου, θα πρέπει να το επανα-δηλώσουν στον καθηγητή μετά το τέλος της εξεταστικής, **ΤΟ ΑΡΓΟΤΕΡΟ ΩΣ ΤΟ ΤΕΛΟΣ ΙΟΥΛΙΟΥ 2021**, ώστε να έχουν έγκαιρα περαστεί στο νέο αρχείο εργασιών που θα ανοίξει. Μόνο η επανα-δήλωση αυτή θα εξασφαλίσει την βαθμολόγησή τους κατά την εξεταστική Σεπτεμβρίου.

26/4/2021 - Καθ. Α. Σαββίδης